CELEX: 62021TN0225
Language: ro
Date: 2021-04-27 00:00:00
Title: Cauza T-225/21: Acțiune introdusă la 27 aprilie 2021 – Ryanair/Comisia

14.6.2021   
            
            
               RO
            
            
               Jurnalul Oficial al Uniunii Europene
            
            
               C 228/40
            
         
      Acțiune introdusă la 27 aprilie 2021 – Ryanair/Comisia
      (Cauza T-225/21)
      (2021/C 228/53)
      Limba de procedură: engleza
      
         Părțile
      
      
         Reclamantă: Ryanair DAC (Swords, Irlanda) (reprezentanți: E. Vahida, F-C. Laprévote, S. Rating, V. Blanc și I. Metaxas-Maranghidis, avocați)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea deciziei pârâtei din 4 septembrie 2020 privind ajutorul de stat SA.58114 (2020/N) – Italia – COVID-19 aid to Alitalia (1) și
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă cinci motive.
      
                  1.
               
               
                  Primul motiv este întemeiat pe abuzul de putere al pârâtei și pe aplicarea în mod eronat de către aceasta a articolului 107 alineatul (2) litera (b) TFEU prin faptul că a dat prioritate examinării ajutorului și a suspendat investigațiile referitoare la ajutorul pentru salvare nelegal acordat Alitalia în anii 2017 și 2019.
               
            
                  2.
               
               
                  Al doilea motiv este întemeiat pe aplicarea în mod eronat de către pârâtă a articolului 107 alineatul (2) litera (b) TFEU și pe săvârșirea de către aceasta a unor erori vădite de apreciere în ceea ce privește examinarea proporționalității ajutorului acordat pentru compensarea pagubelor cauzate de COVID-19.
               
            
                  3.
               
               
                  Al treilea motiv este întemeiat pe încălcarea de către pârâtă a unor dispoziții specifice din TFEU și a principiilor generale de drept al Uniunii care au stat la baza liberalizării transportului aerian în Uniune de la sfârșitul anilor 1980 (și anume, nediscriminare, liberă circulație a serviciilor – aplicate transportului aerian prin Regulamentul nr. 1008/2008 (2) – și libertate de stabilire).
               
            
                  4.
               
               
                  Al patrulea motiv este întemeiat pe faptul că pârâta nu a inițiat procedura oficială de investigare în pofida unor dificultăți serioase și a încălcat drepturile procedurale ale reclamantei.
               
            
                  5.
               
               
                  Al cincilea motiv este întemeiat pe încălcarea de către pârâtă a obligației de motivare.
               
            
         (1)  JO 2021, C 41, p. 6.
      
         (2)  Regulamentul (CE) nr. 1008/2008 al Parlamentului European și al Consiliului din 24 septembrie 2008 privind normele comune pentru operarea serviciilor aeriene în Comunitate (reformare) (Text cu relevanță pentru SEE) (JO 2008, L 293, p. 3).